
Заповед № 31/15.09.2023 г.


ВЪТРЕШНИ ПРАВИЛА
ЗА ЕЖЕДНЕВЕН КОНТРОЛ НА ЗДРАВОСЛОВНОТО СЪСТОЯНИЕ
НА ДЕЦАТА В ДГ №149 ”ЗОРНИЦА”

I. ОБЩИ ПОЛОЖЕНИЯ:
Чл. 1. С тези правила се урежда организацията и дейността на здравното обслужване в ДГ №149.
Чл.2. В детското заведение се осъществяват дейности по профилактика и промоция на
здравето на децата, както и се оказва първична медицинска помощ.
Чл.3. Здравния кабинет се обзавежда съгласно изискванията.
Чл.4. Здравния кабинет задължително се оборудва със специален шкаф за оказване на
спешна помощ с лекарства и инструментариум. 
Чл.5.Финансирането на здравния кабинет се осигурява в рамките на общия бюджет на
детското заведение.
Чл.6.Медицинската сестра на ДГ преминава задължително ежегодно обучение за
спешна медицинска помощ, обучение по проблемите на профилактиката и промоция на
здравето в СРЗИ.
Чл.7.Медицинската сестра осъществява задължително следните дейности:
· Провеждане на профилактични дейности за ограничаване и предотвратяване на рисковите фактори в детското заведение.
· Организира и участва в регионални и национални програми, свързани с профилактиката и промоция на здравето на децата.
· Организира и провежда програми за здравно образование на децата, родителите
и персонала на детското заведение.
· Наблюдават физическото развитие и определя физическата дееспособност на
децата.
· Участват в подготовката, подбора и й провеждането на различните форми на
отдих, туризъм и обучение на децата.
· Регистрира здравното и имунизационното състояние на децата в здравно-
профилактичната карта на децата.
· Организира и провежда профилактичните и противоепидемичните дейности
за предотвратяване и ограничаване на разпространението на заразните и
паразитни заболявания в детското заведение.
· Води и съхранява документацията в здравния кабинет.
· Следи за наличието на необходимите документи при постъпването на детето в детското заведение, както и приключването на същите при напускането му.
II. ПРЕДМЕТ, ЦЕЛ И СЪЩНОСТ НА ВЪТРЕШНИТЕ ПРАВИЛА ЗА ЕЖЕДНЕВЕН КОНТРОЛ НА ЗДРАВОСЛОВНОТО СЪСТОЯНИЕ. 
Чл.8.Предмет и цел на Правилата за ежедневен контрол са опазване живота и здравето на децата.
Чл.9.Предотвратяване контакта на болните със здравите деца.
Чл.10.Предотвратяване възникването и ограничаване разпространението на заразни и паразитни заболявания в детското заведение.
Чл.11.С цел осъществяване на контрол върху здравословното състояние на децата възниква потребността от наличие на система от правила или изисквания, които имат задължителен характер и са валидни за всички детски заведения на територията на район Сердика.
III. ИЗМЕНЕНИЕ НА ВЪТРЕШНИТЕ ПРАВИЛА ЗА ЕЖЕДНЕВЕН КОНТРОЛ. Чл.12.Правилата се допълват, изменят и утвърждават от директора на детското заведение в съответствие с приети нормативни документи. 
Чл.13.Могат да се променят в интерес на децата, когато има постъпили предложения или препоръки. 
IV. ПРАВИЛА ЗА ЕЖЕДНЕВЕН КОНТРОЛ НА ЗДРАВОСЛОВНОТО СЪСТОЯНИЕ НА ДЕЦАТА.
Чл.14. Правила за педагогическия персонал във връзка със здравословното състояние на децата.
1. Строго се забранява приемането на болни деца в детското заведение.
2. Забранява се приемането на видимо болни деца в детското заведение / деца с хрема, с температура или с видимо неразположение/.
3. Медицинската сестра на ДГ се задължава да приема сутрин децата на вход ДГ.
4. Забранено е даването на лекарства в детското заведение, освен по преценка на сестрата.
5. Забранява се приемането на деца, нуждаещи се от лечение.
6. Дете, което има алергия или заболяване на алергична основа задължително представя бележка от личния лекар, че може да посещава детско заведение и не представлява опасност за останалите деца.
7. Деца с астма могат да посещават детското заведение с медицинска бележка от личния лекар с доказана диагноза.
8. При карантина /шарка/ дете, което не е било контактно и не е преболедувало съответната шарка не може да посещава групата си. Докато трае карантината в групата му, то посещава друга, неконтактна група.
9. При инцидент, свързан със здравословното състояние на дете, спешно се информира медицинското лице, директора на детското заведение и родителя за предприемане и оказване на спешни мерки и действия.
10. Не се допуска внасянето на хранителни продукти в детското заведение.
11. При повод /рождени или именни дни/ хранителни продукти не се приемат..
12. При възникнал здравословен проблем или нараняване задължително се уведомяват родителите.
Чл.15. Правила, задължителни за медицинските специалисти в детското заведение.
1. Медицинската сестра провежда редовно сутрешен филтър на децата и отразява това в журнала.
2. Сутрешният филтър на децата, включва преглед на гърло, температура и обрив по тялото на децата, както и видимо неразположение на децата.
3. Проверява температурата в помещенията на детското заведение и когато тя не отговаря на тази, която е по Предписание на СРЗИ, информират директора за предприемане на необходимите мерки.
4. Проверява за редовното проветряване на помещенията, в които пребивават децата.
5. Предприема необходимите мерки и контрол при вирусни и инфекциозни заболявания с цел предотвратяването и ограничаването им. Същите да са съгласувани с органите на СРЗИ и директора на детското заведение.
6. Контролира за ежедневното изтупване на спалното бельо и ежеседмично на дюшеците.
7. Следи за редовната дезинфекция на подовете, тоалетните, мивките и всички повърхности както и за ежеседмичното измиване на играчките.
8. Следи и изисква наличието на тоалетна хартия и салфетки за бърсане на децата във всички групи.
9. Ежедневно наблюдава здравословното състояние на децата.
10. Следи за спазване на графика за смяна на спалното бельо.
11. Контролира дезинфекцията на приборите и съдовете за храна след всяка употреба.
12. Следи за създаване на здравно-хигиенните навици у децата.
Чл.16. Задължителни правила за родителите.
1. При постъпването в ДГ №149 родителите задължително представят всички необходими медицински документи, съгласно Наредба №3.
2. Родителите са задължени да опазват чисти местата, през които се движат децата – входни помещения, коридори и др.
3. Да осъществяват връзка с учителките, медицинска сестра и личния лекар.
4. Да изпълняват стриктно предписанията на личния лекар за контролни прегледи и консултации по повод физическото и психическото здраве на децата.
5. Родителите осигуряват нужните чисти дрехи, обувки, други вещи и материали, необходими за опазване живота и здравето на децата. 
6. Родителите са задължени да споделят с учителките и медицинската сестра за здравни проблеми на децата им – алергии, хронични заболявания и други личностни особености на детето.
7. Родителите информират задължително учителките и медицинската сестра за евентуално неразположение на детето, настъпило у дома и при по-сериозен характер на неразположението да не го водят в детското заведение.
8. Да проверяват редовно децата си за паразити и да не допускат наличието им.
9. Родителите са длъжни да оказват съдействие на учителките за бързото адаптиране на децата.
10. Да съдействат за преодоляването на отрицателни навици и подпомагат усвояването на полезните навици - измиване преди хранене и след игра, културно хранене, поддържане на личен тоалет и ежедневна смяна на бельо и дрехи.
11. В детската градина не се допускат деца в незадоволително здравословно състояние.
12. След отсъствие на детето повече от 10 дни се представя медицински документ от личния лекар за липса на контакт с ОЗЗ и паразити.
13. При възникнали симптоми на заболяване се уведомява медицинското лице, директора и учителките и се предприемат необходимите действия.
14. При специфична хранителна проблематика и нужда от диета на детето, родителите уведомяват учителите и медицинската сестра.
15. Родителите се задължават да проверяват децата си дали не носят в себе си опасни играчки, пари, лекарства, предмети от дома, с които могат да нанесат вреда на себе си и на другите деца.

Така утвърдените правила са задължителни за педагогическия и непедагогическия персонал, за медицинската сестра и родителите. Родителите се запознават с вътрешните правила за ежедневен контрол на първата родителска среща.

